Svetová organizácia skautského hnutia

Svetová organizácia skautského hnutia (, skrátene WOSM) je medzinárdoná asociácia združujúca uznané skautské organizácie jednotlivých krajín. Podporuje spoluprácu a skautské aktivity na medzinárodnej úrovni. Najznámejšou akciou je organizácia jamboree - celosvetového stretnutia desiatok tisíc skautov. Zakladateľom skautingu sa stal vojenský generál Lord Robert Baden-Powell.

Skautské hnutie vzniklo v roku 1907, potreba medzinárodnej kooperácie viedla v roku 1920 k založeniu WOSM. Hlavná kancelária WOSM sídli v Kuala Lumbur v Malajsii.

Svetová organizácia však funguje predovšetkým na báze 6 regiónov: európskeho, afrického, arabského, interamerického, euroázijského a ázijsko-pacifického. WOSM bol pôvodne organizáciou len pre skautov (mužov), zatiaľčo partnerská organizácia WAGGGS združovala len skautky (ženy). Dnes už je však WOSM otvorený aj mužom a ženám. Slovenský skauting sa stále registruje v oboch organizáciách - skauti vo WOSM a skautky vo WAGGGS. Otázka spolupráce, príp. spojenia oboch svetových skautských organizácií WOSM aj WAGGGS je už dlhší čas horúcou témou v medzinárodnom skautingu. Spojeniu však zatiaľ bránia kultúrne dôvody najmä z arabského sveta, kde sa kladie striktný dôraz na odlišné role muža a ženy, a teda aj odlišnosti v ich výchove. Ešte väčšou prekážkou je však odpor veľkých oddelených tradičných organizácií skautov a skautiek v USA a Veľkej Británii, ktoré sú zároveň i najväčšími donormi svetového skautingu.

 História 
 1920 - Prvý skautská konferencia v Anglicku, na ktorej bolo prítomných 33 skautských organizácií z celého sveta. V tomto roku sa tiež konal v Londýne prvý medzinárodný skautský tábor s názvom Jamboree.
 1921 - Prvý skautský medzinárodný časopis, ktorý sa rovnako ako medzinárodný tábor vymenoval Jamboree.
 1931 - 1. Stredoeurópskej Jamboree v Československu pod vedením A. B. Svojsíka.
 1950 - Súčasťou členskej základne bolo 50 krajín s celkovým počtom 5 miliónov osôb.
 1968 - Sídlo organizácie bolo presťahované do Ženevy (Švajčiarsko), kde sa nachádza aj v súčasnosti.
 1972 - Členmi organizácie bolo 100 krajín sveta a viac ako 12 miliónov skautov.
 1981 - WOSM dostal od svetovej organizácie UNESCO cenu za výchovu k ľudským právam.
 1990 - Uzavretá dohoda medzi 23 skautským organizáciami z rôznych krajín, ktoré podporili výmenný projekt určený pre deti, postihnuté katastrofou v Černobyle. Tieto deti boli hosťami skautiek a skautov v celkovo 15 európskych krajín.
 2005 - WOSM podpísal Memorandum o porozumení s organizáciou OSN.
 2009 - Organizácia zapojená do programu medzinárodnej organizácie práce, a to Programu pre elimináciu detskej práce. A podpísala nové Memorandum o porozumení.

 Vedenie organizácie 
Hlavným orgánom celej organizácie je Svetová skautská konferencia, ktorá sa skladá zo zástupcov všetkých členských organizácií. Schádza sa každé tri roky. Svetový skautský výbor sa skladá z 12 členov, ktorí sú volení svetovou konferenciou a konajú v jej mene. Skautský výbor zastupuje záujmy celého hnutia ako celku nie záujmy svojej krajiny. Predsedovia regionálnych výborov pôsobia ako poradné orgány Svetového výboru a zúčastňuje sa s nimi všetkých zasadnutí.

 Svetový skautský výbor 
FunkciaMenoŠtátPredsedaJoão Armando GonçalvesPortugalskoMiestopredsedaDaniel OwnbyUSAMiestopredsedníčkaJemima NarteyGhanaČlenkaKarin AhlbäckFínskoČlenAbdullah AlfahadSaudská ArábiaČlenMarcel BlaguetPobrežie SlonovinyČlenPeter BlatchAustráliaČlenFernando BrodeschiBrazíliaČlenkaMari NakanoJaponskoČlenkaLidija PozaicChorvátskoČlenCraig TurpieSpojené kráľovstvoČlenBagrat YesayanArménsko

 Svetová skautská kancelária 
Zamestnanci organizácie pracujú celkom v siedmich kanceláriách po celom svete. Každá z kancelárií sa nachádza na území každého zo šiestich regiónov. Svetová skautská kancelária (World Scout Bureau Central Office) sídli v Kuala Lumpur a generálnym tajomníkom svetovej organizácie skautského hnutia je od marca 2017 Ahmad Alhendawi z Jordánska.

 Referencie 

 Iné projekty 

Kategória:Skauting
Kategória:Medzinárodné organizácie
Kategória:Organizácie založené v 1920